《金沙台》
宋代·吕祖俭

谪居无地寄幽怀，□有高台自汉开。
紫极晨光招我望，锦江春汉逐谁来。
赓歌惟忆多炎裔，作赋应怜乏贾才。
人物若增山水胜，诗仙龙种两奇哉。

作者简介：（?—1196）婺州金华人，祖籍寿州，字子约，号大愚。吕祖谦弟。受业祖谦如诸生。历通判台州。宁宗即位，除太府丞。因赵汝愚罢相，上封事极谏，忤韩侂胄，安置韶州，未至，改送吉州。在谪所读书穷理，卖药自给。遇赦量移高安，卒。追谥忠。有《大愚集》。